open-index/open-wikipedia-markdown huggingface dataset:
ฟุตบอลชิงแชมป์แห่งชาติยุโรป 2012 นัดชิงชนะเลิศ

**การแข่งขันฟุตบอลชิงแชมป์แห่งชาติยุโรป 2012 นัดชิงชนะเลิศ** กำหนดจัดให้มีขึ้นในวันอาทิตย์ที่ 1 กรกฎาคม ค.ศ. 2012 ที่สนามกีฬาโอลิมปิกแห่งชาติเคียฟ ในเคียฟของยูเครน เพื่อตัดสินหาทีมชนะเลิศของการแข่งขันฟุตบอลชิงแชมป์แห่งชาติยุโรป 2012 (ยูโร 2012) ทีมที่ป้องกันตำแหน่งชนะเลิศคือสเปน ซึ่งชนะการแข่งขันต่อเยอรมนี 1-0 ในนัดชิงชนะเลิศเมื่อปี 2008

สเปนประกบคู่มาแข่งขันกับอิตาลี ในความพยายามรักษาตำแหน่งชนะเลิศของพวกเขาไว้ หากสเปนชนะเลิศในครั้งนี้ พวกเขาจะเป็นทีมแรกที่ชนะเลิศ การแข่งขันฟุตบอลชิงแชมป์แห่งชาติยุโรป สองสมัยติดต่อกัน และจะเป็นฟุตบอลทีมชาติแรก ที่ชนะเลิศการแข่งขันรายการใหญ่ (ฟุตบอลชิงแชมป์แห่งชาติยุโรป และ ฟุตบอลโลก) สามครั้งติดต่อกัน

ผู้ชนะเลิศในรายการนี้ จะได้รับสิทธิเข้าแข่งขัน ในรายการคอนเฟเดอเรชันส์คัพของฟีฟ่า ประจำปี ค.ศ. 2013 โดยอัตโนมัติ อย่างไรก็ตาม สเปนได้สิทธิเข้าแข่งขันอยู่ก่อนแล้ว ในสถานะผู้ชนะเลิศฟุตบอลโลก 2010 ดังนั้นอิตาลีจะผ่านการคัดเลือกจากยูฟ่าโดยอัตโนมัติ เมื่อเข้าถึงนัดชิงชนะเลิศนี้ ไม่ว่าจะเป็นผู้ชนะเลิศหรือไม่ก็ตาม

## ภูมิหลัง
ก่อนการแข่งขันนัดนี้ ทั้งสองทีมพบกันมาแล้ว 30 ครั้ง โดยอิตาลีชนะ 10 นัด ส่วนสเปนชนะ 8 นัด ซึ่งการแข่งขันครั้งหลังสุด เป็นนัดกระชับมิตรเมื่อวันที่ 10 สิงหาคม ค.ศ. 2011 ที่สนามสตาดิโอ ซาน นีโกลา ในเมืองบารี ผลปรากฏว่า อิตาลีเปิดบ้านชนะสเปนไป 2-1 อิตาลีเคยชนะเลิศฟุตบอลยูโรมาแล้วเมื่อ ค.ศ. 1968 ขณะที่สเปนได้มาสองสมัยด้วยกัน คือในการแข่งขันเมื่อ ค.ศ. 1964 ซึ่งชนะสหภาพโซเวียต และครั้งล่าสุดเมื่อ ค.ศ. 2008 ซึ่งชนะทีมชาติเยอรมนี

โดยทีมชาติฝรั่งเศส เคยเป็นผู้ชนะเลิศเหนือทั้งสองชาติมาก่อนแล้ว โดยในฟุตบอลยูโรเมื่อ ค.ศ. 2000 พวกเขาชนะอิตาลี 2-1 ในช่วงต่อเวลาพิเศษ ด้วยระบบโกลเดนโกล และในการแข่งขันเมื่อ ค.ศ. 1984 ฝรั่งเศสเอาชนะสเปน 2-0 ในเวลาปกติ อนึ่ง เมื่อเริ่มต้นการแข่งขันคราวนี้ สเปนเป็นทีมอันดับหนึ่ง จากการจัดอันดับของฟีฟ่า ขณะที่อิตาลีอยู่ในอันดับที่ 12 ส่วนการจัดอันดับของยูฟ่า พวกเขาอยู่ในอันดับที่ 8 อย่างไรก็ตาม อิตาลีเคยชนะเลิศในฟุตบอลโลกมาถึง 4 สมัย คือเมื่อครั้งที่ 2 (ค.ศ. 1934) ครั้งที่ 3 (ค.ศ. 1938) ครั้งที่ 12 (ค.ศ. 1982) และครั้งที่ 18 (ค.ศ. 2006) ซึ่งมากที่สุดในบรรดาทีมชาติยุโรป แต่ก็พ่ายแพ้ต่อบราซิลไป 2 สมัย จากครั้งที่ 9 (ค.ศ. 1970) และครั้งที่ 15 (ค.ศ. 1994) ส่วนสเปนเพิ่งชนะเลิศในครั้งที่ 19 เมื่อปี ค.ศ. 2010 เท่านั้น

## เส้นทางสู่นัดชิงชนะเลิศ

## การแข่งขัน
### รายละเอียด

### สถิติ
;ตลอดเกม

## หลังเกมการแข่งขัน
มีแชล ปลาตีนี ประธานสมาคมฟุตบอลยุโรป (ยูฟ่า) เป็นผู้มอบถ้วยรางวัลอ็องรี เดอโลแน แก่อีเกร์ กาซียัส หัวหน้าทีมชาติสเปน ทั้งนี้ หัวหน้าผู้ฝึกสอน บีเซนเต เดล โบสเก เป็นบุคคลที่สองที่นำทีมชาติขึ้นรับถ้วยรางวัลในการแข่งขันฟุตบอลยูโรและฟุตบอลโลก ต่อจากเฮลมุท เชิน หัวหน้าผู้ฝึกสอนทีมชาติเยอรมนี (ค.ศ. 1937–1941) และเป็นชาติแรกที่สโมสรฟุตบอลของตนชนะเลิศการแข่งขันยูฟ่าแชมเปียนส์ลีกด้วย

## อ้างอิง

นัดชิงชนะเลิศ
หมวดหมู่:นัดการแข่งขันฟุตบอลทีมชาติสเปน
หมวดหมู่:นัดการแข่งขันฟุตบอลทีมชาติอิตาลี
สมเด็จกรมพระสีสุวัตถิ์ มุนีเรศ

**สมเด็จกรมพระสีสุวัตถิ์ มุนีเรศ** (; ) ประสูติเมื่อ 25 พฤศจิกายน พ.ศ. 2452 เป็นนายกรัฐมนตรีของกัมพูชาระหว่างที่อยู่ภายใต้การปกครองของฝรั่งเศสระหว่าง 17 ตุลาคม พ.ศ. 2488 ถึง 15 ธันวาคม พ.ศ. 2489 พระองค์เป็นเชื้อพระวงศ์ในราชสกุลสีสุวัตถิ์ผู้มีสิทธิในการสืบราชบัลลังก์ต่อจากพระบาทสมเด็จพระสีสุวัตถิ์ มุนีวงศ์ แต่ฝรั่งเศสเลือกนักองค์ราชวงศ์ พระบาทสมเด็จพระนโรดม สีหนุ พระภาคิไนย ให้ขึ้นครองราชย์สมบัติแทน

พระองค์เสด็จไปเรียนวิชาทหารที่ประเทศฝรั่งเศส และทรงอาสาเข้าร่วมรบกับกองทัพฝรั่งเศสในสงครามโลกครั้งที่สอง จนกระทั่งเยอรมันยึดฝรั่งเศสได้ พระองค์จึงเดินทางกลับกัมพูชา กลุ่มลูกเสือระยะเริ่มต้นในกัมพูชาที่เรียกว่า "องค์การเขมรกายาฤทธิ์" ( *Ankar Khemarak Kayarith*) ก่อตั้งเมื่อ พ.ศ. 2477 โดยสมเด็จกรมพระสีสุวัตถิ์ มุนีเรศ ทรงเป็นผู้นำควบคู่กับเตม อิม และปก เทียม ในช่วงแรกนี้ กิจการลูกเสือได้แพร่หลายไปยังหลายจังหวัด

เมื่อฝรั่งเศสกลับมายังกัมพูชาอีกครั้งเมื่อสงครามโลกสิ้นสุดลง พระองค์อยู่ในฝ่ายที่เห็นว่าควรจะยอมฝรั่งเศสโดยไม่ต้องต่อต้าน พระองค์ได้ขึ้นเป็นนายกรัฐมนตรีและได้จัดตั้งกองทัพกัมพูชาตามแบบการทหารสมัยใหม่ ภายใต้ความยินยอมของฝรั่งเศสที่กลับเข้ามายึดครองกัมพูชาอีกครั้ง ต่อมาจึงเป็นกองกำลังผสมฝรั่งเศส-เขมรในวันที่ 20 พฤศจิกายน พ.ศ. 2489 พระองค์มีส่วนเกี่ยวข้องการเหตุการณ์รัฐประหารต่อต้านสถาบันกษัตริย์ใน พ.ศ. 2488 สมเด็จพระนโรดม สีหนุจึงขอให้พระองค์ลดบทบาททางการเมืองลง หลังจากพ้นจากตำแหน่งนายกรัฐมนตรี พระองค์ได้เป็นประมุขรัฐในฐานะผู้สำเร็จราชการแทนพระองค์ ระหว่าง 6 เมษายน ถึง 13 มิถุนายน พ.ศ. 2503

พระองค์เป็นที่ปรึกษาทางทหารให้แก่สมเด็จพระนโรดม สีหนุระหว่าง พ.ศ. 2506-2513 หลังรัฐประหาร ใน พ.ศ. 2513 พระองค์ถูกฝ่ายของลน นล คุมขังระหว่างเดือนมีนาคมถึงพฤษภาคม พ.ศ. 2516 ในเหตุการณ์พนมเปญแตกเมื่อเดือนเมษายน พ.ศ. 2518 พระองค์เสด็จมาถึงสถานทูตฝรั่งเศสเพื่อขอลี้ภัยแต่ถูกปฏิเสธ พระองค์ถูกเขมรแดงประหารชีวิตในเดือนกันยายน พ.ศ. 2518

## อ้างอิง

หมวดหมู่:นักการเมืองกัมพูชา
หมวดหมู่:บุคคลที่ถูกเขมรแดงสังหาร
หมวดหมู่:นายกรัฐมนตรีกัมพูชา
สีสุวัตถิ์ มุนีเรศ
มุนีเรศ
หมวดหมู่:บุคคลจากพนมเปญ
หมวดหมู่:เสียชีวิตจากการฆ่าล้างเผ่าพันธ์ุชาวเขมร
ริการ์โด กัสติโย

**ริคาร์โด คาสติลโล** นักมวยสากลชาวเม็กซิโก เกิดเมื่อ 7 มิถุนายน พ.ศ. 2522 ที่ประเทศเม็กซิโก สถิติการชก 51 ครั้ง ชนะ 39 เสมอ 2 แพ้ 10 ไม่มีการตัดสิน 1 ครั้ง 
## ประวัติ
คาสติลโลเริ่มชกมวยสากลอาชีพเมื่อ พ.ศ. 2540 ขึ้นชกครั้งแรกเมื่อวันที่ 17 พฤษภาคม ชนะน็อค ฟรานซิสโก โอลิวาเรส ยก 2 จากนั้น คาสติลโลชกชนะอีกหลายครั้ง ได้ครองแชมป์ต่างๆมากมาย ทั้งแชมป์ประเทศเม็กซิโก แชมป์ NABF และเคยชกชิงแชมป์โลกถึงสองครั้ง แต่ไม่สำเร็จ เคยชิงแชมป์โลกรุ่นจูเนียร์เฟเธอร์เวท IBF เมื่อ พ.ศ. 2551 แพ้คะแนน สตีฟ โมลิเตอร์ ต่อมา ชิงแชมป์โลกรุ่นเฟเธอร์เวท IBF เมื่อ 19 ธันวาคม 2552 แต่ปรากฏว่าเกิดอุบัติเหตุหัวชนแตกในยกที่ 3 จึงเสมอโดยเทคนิคกับ คริสโตบัล ครูซไป ล่าสุดขึ้นชิงแชมป์โลกรุ่นเฟเธอร์เวท WBC กับ ฮวน คาร์ลอส เบอร์กอส แต่เป็นฝ่ายแพ้น็อคในยกที่ 11 
## เกียรติประวัติ
* แชมป์ประเทศเม็กซิโกรุ่นซูเปอร์แบนตัมเวท (2547 – 2551)
* แชมป์ WBC Latino รุ่นซูเปอรแบนตัมเวท
** ชิง 24 มิถุนายน 2548 ชนะน็อค อันโตนีโอ เมซา ยก 2 
* แชมป์ NABF รุ่นเฟเธอร์เวท
** ชิง 31 มกราคม 2552 ชนะน็อค อับราฮัม โรดริเกวซ ยก 10 
* แชมป์ประเทศเม็กซิโกรุ่นเฟเธอร์เวท (2553)
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นซูเปอร์แบนตัมเวท WBA เมื่อ 16 มีนาคม 2550 แพ้ฟาวล์ เซเลสติโน คาบัลเลโร ยก 9 
** ชิงแชมป์โลกรุ่นจูเนียร์เฟเธอร์เวท IBF เมื่อ 19 มกราคม 2551 แพ้คะแนน สตีฟ โมลิเตอร์
** ชิงแชมป์ WBC Fecombox รุ่นเฟเธอร์เวท เมื่อ 4 ตุลาคม 2551 แพ้คะแนน คริสเตียน โลเปซ
** ชิงแชมป์โลกรุ่นเฟเธอร์เวท IBF เมื่อ 19 ธันวาคม 2552 เสมอโดยเทคนิคกับ คริสโตบัล ครูซ
** ชิงแชมป์โลกรุ่นเฟเธอร์เวท WBC เมื่อ 29 พฤษภาคม 2552 แพ้น็อค ฮวน คาร์ลอส เบอร์กอส ยกที่ 11
** ชิงแชมป์ IBF Latino รุ่นเฟเธอร์เวทเมื่อ 2 เมษายน 2553 แพ้คะแนน จ็อคชาน เฮอร์นันเดซ
## อ้างอิง
* ฅนเหล็ก. ริคาร์โด คาสติลโล จังโก้ขวาเพชฌฆาต แชมป์เฟเธอร์เวทของเม็กซิโก. นิตยสารมวยโลก. ปีที่ 29 ฉบับที่ 1418 9-15 พฤศจิกายน 2554 หน้า 42 – 43
หมวดหมู่:นักมวยสากลชาวเม็กซิโก
ชินจิ คางาวะ

**ชินจิ คากาวะ** (; เกิด 17 มีนาคม ค.ศ. 1989) เป็นนักฟุตบอลชาวญี่ปุ่น ปัจจุบันเล่นในตำแหน่งกองกลางให้กับเซเรซโซ โอซากะ ในเจลีก ดิวิชัน 1

คากาวะมีชื่อเสียงโด่งดังมากับโบรุสซีอาดอร์ทมุนท์มาก่อน ก่อนที่จะย้ายร่วมทีมแมนเชสเตอร์ยูไนเต็ด ในพรีเมียร์ลีก ของประเทศอังกฤษ ด้วยค่าตัวถึง 16 ล้านปอนด์ ในยุคที่เซอร์อเล็ก เฟอร์กูสัน เป็นผู้จัดการทีม คากาวะเล่นให้กับแมนเชสเตอร์ยูไนเต็ดเป็นระยะเวลา 2 ปี แต่ทว่ากลับไม่ประสบความสำเร็จ ในฤดูกาล 2014–15 จึงย้ายกลับโบรุสซีอาดอร์ทมุนท์อีกครั้ง ด้วยค่าตัว 8 ล้านปอนด์

## อ้างอิง

 
## แหล่งข้อมูลอื่น
* 

* Shinji Kagawa at Borussia Dortmund official site
* 
* 
* 
* 
* Transfermarkt Profile

หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:นักฟุตบอลชาวญี่ปุ่น
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในบุนเดิสลีกา
หมวดหมู่:ผู้เล่นในลาลิกา
หมวดหมู่:นักฟุตบอลในโอลิมปิกฤดูร้อน 2008
หมวดหมู่:บุคคลจากโคเบะ
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นเรอัลซาราโกซา
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นเซเรซโซ โอซากะ
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในเบลเจียนเฟิสต์ดิวิชัน เอ
เอียว เกิส

**เอียว เกิส** () เกิดเมื่อ พ.ศ. 2448 เคยดำรงตำแหน่งเป็นนายกรัฐมนตรีของกัมพูชาเพียง 9 วันในเดือนกันยายน พ.ศ. 2492 เขาเป็นกลุ่มปัญญาชนที่ร่วมก่อตั้งพรรคประชาธิปไตย ในเดือนเมษายน พ.ศ. 2489 ได้ประกาศจัดตั้งรัฐบาลเมื่อ 20 กันยายน พ.ศ. 2492 ก่อนจะถูกแทนที่ด้วยเยม ซัมบัวร์ในวันที่ 29 กันยายน

ในวันที่ 14 มกราคม พ.ศ. 2493 ได้มีชายปาระเบิดมือเข้าไปยังที่ทำการพรรคประชาธิปไตย ทำให้เอียว เกิสซึ่งเป็นผู้นำขบวนการสหภาพแห่งชาติเสียชีวิต ชายที่ปาระเบิดถูกจับกุมได้แต่ให้การปฏิเสธว่าเขาไม่ใช่สมาชิกพรรคเสรีภาพที่เป็นฝ่ายตรงข้าม บุตรชายของเขาคือ เอียว ปันณากาเป็นสมาชิกพฤฒสภาในปัจจุบัน

## อ้างอิง

*World Statesmen - ''Cambodia''

หมวดหมู่:นักการเมืองกัมพูชา
หมวดหมู่:บุคคลจากพระตะบอง
หมวดหมู่:บุคคลที่ถูกลอบสังหาร
หมวดหมู่:เสียชีวิตจากวัตถุระเบิด
ลน นิล

**ลน นิล** (Lon Nil) เป็นน้องชายของลน นล อดีตนายกรัฐมนตรีของกัมพูชา และผู้นำในการรัฐประหาร พ.ศ. 2513 นิลเป็นลูกชายคนเล็กของลน ฮิน ซึ่งเป็นกำนันในสมัยฝรั่งเศสปกครอง เขาได้รับการศึกษาระดับมัธยมศึกษาที่ไซ่ง่อน หลังจากนั้น เข้ารับราชการได้เป็นตำรวจที่จังหวัดกำปงจาม

เมื่อพระนโรดม สีหนุเดินทางไปปักกิ่งเมื่อ 18 มีนาคม พ.ศ. 2513 พระสีสุวัตถิ์ สิริมตะกับ ลน นลได้จัดให้มีการลงมติในรัฐสภาเพื่อถอดถอนพระนโรดม สีหนุออกจากตำแหน่งประมุขรัฐ และยึดอำนาจการปกครองแทน ลน นิลได้ร่วมมือกับพี่ชายของเขาด้วย

ในวันที่ 23 มีนาคม สีหนุได้ประกาศจากจีนเรียกร้องให้ชาวกัมพูชาก่อการปฏิวัติโค่นล้มรัฐบาลใหม่ ทำให้เกิดการลุกฮือขึ้นที่จังหวัดกำปงจาม ในวันที่ 26 มีนาคม มีเจ้าหน้าที่รัฐบาลถูกฝูงชนที่บ้าคลั่งฆ่าตายสองคนคือ กิม พน และซส ซาอวน ลน นลได้ส่งน้องชายของเขาคือลน นิลเข้าควบคุมสถานการณ์ ลน นิลไปถึงในวันที่ 28 มีนาคม เขาถูกฝูงชนที่นิยมเจ้าสีหนุจับตัวได้และถูกทุบตีจนตายในตลาดกลางเมือง หลังจากนั้น ศพของเขาถูกผ่าท้อง และเฉือนเอาตับไปปรุงอาหารรับประทาน การกระทำนี้เป็นความเชื่อพื้นเมืองของชาวเขมรที่กระทำต่อผู้ที่เขาผูกพยาบาทและต้องการแก้แค้น และสิ่งนี้เป็นสิ่งที่แต่ละฝ่ายนำมากล่าวโทษว่าอีกฝ่ายกระทำต่อตนตลอดช่วงสงครามกลางเมือง ชาวเมืองกัมปงจามกล่าวว่า การกระทำนี้เป็นการแสดงการโกรธแค้นต่อการกระทำของลน นล ในที่สุด กองทหารของลน นล ได้กดดันฝูงชนและปราบปรามจนมีผู้เสียชีวิตร่วมร้อยคน

## อ้างอิง

หมวดหมู่:ตำรวจชาวกัมพูชา
หมวดหมู่:บุคคลจากจังหวัดกำปงจาม
หมวดหมู่:บุคคลที่ถูกกินเนื้อ
หมวดหมู่:บุคคลในสงครามเวียดนาม
ศรีมาน คัมภีระ เนปาลี

"**ศรีมาน คัมภีระ"** (, ) อดีตรู้จักกันในชื่อ "**ราษฺฏฺริย คาน"** (, , แปลว่า "เพลงชาติ") เป็นเพลงชาติของราชอาณาจักรเนปาล ใช้งานใน ค.ศ. 1962 ถึงวันที่ 19 พฤษภาคม ค.ศ. 2006 เมื่อพรรคการเมืองเตรียมล้มล้างสถาบันกษัตริย์

## ประวัติ
เพลง "ศรีมาน คัมภีระ เนปาลี" นี้ ได้เริ่มใช้เมื่อ ค.ศ. 1962 เพื่อเป็นเพลงเกียรติยศสำหรับผู้ปกครองประเทศและเป็นเพลงชาติ ทำนองประพันธ์โดย Bakhat Bahadur Budhapirthi เมื่อ ค.ศ. 1899 บทร้องประพันธ์โดย Chakrapani Chalise เมื่อ ค.ศ. 1924

เดิมเพลงนี้มีสองบท แต่รัฐบาลเนปาลถอนบทที่สองออกก่อนนำมาใช้เป็นเพลงชาติ บทนั้นยังคงเก็บไว้ในการร้องเพลงสรรเสริญพระบารมี

## บทร้อง
### ฉบับราชการ

### บทร้องบทที่สอง
เมื่อมีการประกาศใช้บทร้องฉบับทางการ รัฐบาลได้ยกเลิกบทร้องบทที่ 2 ซึ่งอยู่ในบทร้องฉบับสมบูรณ์ ใจความดังนี้

## ดูเพิ่ม
* สเยาง์ ถุงคา ผูลกา หามี

## อ้างอิง



หมวดหมู่:เพลงชาติเนปาล
หมวดหมู่:ราชอาณาจักรเนปาล
นวลปรางค์ ตรีชิต

**นวลปรางค์ ตรีชิต** (เกิดเมื่อวันที่ 30 กรกฎาคม พ.ศ. 2501) เริ่มต้นจากการเป็นนางแบบ ในยุคเดีย จบมัธยมจากหอวัง ลินดา ค้าธัญเจริญ, เพ็ญพร ไพฑูรย์, รุ่งนภา กิตติวัฒน์และดวงตา ตุงคะมณี จากการชักชวนของ  ทอม เชื้อวิวัฒน์ ช่างภาพชื่อดังในยุคนั้น เธอถูกจัดเป็นนางแบบชั้นแนวหน้า ด้วยบุคลิกที่โดดเด่น สง่างาม ใบหน้าสวยหวานแบบหยิ่งๆ ท่าเดินเหมือนนางพญา ดึงดูดสายตาผู้ที่ได้ยล ทำให้เธอมีทั้งงานเดินแบบบนแคทวอล์คให้ห้องเสื้อต่างๆ เดินชุดเจ้าสาว เดินแบบให้โรงแรมเฟิร์สคลาสในยุคนั้น เช่น โรงแรมเอเชีย, บางกอกพาเลส, ดุสิตธานี, ฮิลตั้น, เชอราตั้น ฯลฯ อีกทั้งงานถ่ายแบบลงนิตยสารต่างๆ ทั้งนิตยสารเกี่ยวกับแม่บ้าน, ปกิณกะ และสารคดี เช่น 'สตรีสาร', 'กุลสตรี', 'ขวัญเรือน' และ 'หญิงไทย' นิตยสารสำหรับผู้หญิงนำสมัย เช่น 'สาวสยาม', 'สาวสวย' และนิตยสารในแวดวงแฟชั่นและนางแบบ เช่น 'ลลนา', 'แพรว', 'เปรียว' เป็นต้น 

**นวลปรางค์ ตรีชิต**  มีชื่อเล่นว่า "ตุ๋ย" มีชื่อจริงว่า *นวลปราง ตรีชิต*  ขณะที่กำลังรุ่งกับงานเดินแบบ ถ่ายแบบ ก็มีงานโฆษณาเข้ามาหลายชิ้น ด้วยหน้าตาที่สะสวย จึงไปกระทบเข้ากับสายตานักปั้นดาราอย่าง *อารีย์ นักดนตรี* อดีตนางเอกละครโทรทัศน์ และนักจัดละครชื่อดัง ผู้ปลุกปั้น *ลินดา ค้าธัญเจริญ* และ *กาญจนา จินดาวัฒน์* บนเส้นทางบันเทิงมาจนปัจจุบัน อารีย์ นักดนตรี ได้ชวน  'นวลปรางค์' มาเล่นละคร โดยมอบบทเด่นให้ใน 'กุหลาบไร้หนาม' ตามด้วย 'สามอนงค์' จนโด่งดัง มีผลงานละครมากมาย แม้ช่วงต่อๆ มาจะได้รับบทเป็นตัวรอง แต่ก็มีบทเด่น เป็นสีสันของเรื่องเสมอมา

## ปัจจุบันทำธุรกิจส่วนตัว
* เปิดกิจการร้านตกแต่งเล็บ ชื่อ 'แอทเนล บาย นวลปรางค์ ตรีชิต' 
* ทำธุรกิจอาหารเสริม ป้องกันโรคมะเร็ง 'เบต้า กลูแคน บาย นวลปรางค์'
* เปิดร้านก๋วยเตี๋ยว 'นวลปรางค์ นู้ดเดิ้ล บาร์ แอนด์ กริลล์'

## ผลงานละคร

### ผลงานละครชุด

## ภาพยนตร์
* ลูกทุ่งดิสโก้ ...*(ปี 2523 : เอกรัฐ, สุพรรษา, เศรษฐา, เพ็ญพร, นวลปรางค์)*
* วัยสวิง ...*(ปี 2523 : จตุพล, จารุณี, ไกรลาศ, นิภาพร, นวลปรางค์, ชูศรี)*
* พ่อปลาไหล ...*(ปี 2524 : สมบัติ, เนาวรัตน์, ส.อาสนจินดา, เศรษฐา, เมตตา, สมพงษ์, พิราวรรณ, วรายุฑ, เพชรา, นันทนา, ลลนา, ทัศน์วรรณ, ธิติมา)
* เทพธิดาโรงงาน ...*(ปี 2525 : เกรียงไกร, จารุณี, อโนเชาว์, นวลปรางค์, ศรินทิพย์, จุรี, ไกรลาศ, วิไลวรรณ)*
* ข้างหลังภาพ ... *(ปี 2544 : ธีรเดช, คาร่า,  นวลปรางค์, พิราวรรณ, วรรณษา, ปรีดา จุลละมณฑล)...คุณน้าของกีรติ''    
* นางฟ้า..."(ปี 2556)
* เวียนว่ายตายเกิด..."(ปี 2568)
* สังเวย..."(ปี 2569)

## แหล่งข้อมูลอื่น
* ประวัติจาก หนังดี.คอม
* http://www.thaifilm.com/forumDetail.asp?topicID=2585 

หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21

+
คิก☆

**คิก☆** (; 13 พฤศจิกายน ค.ศ. 1979 – ) มีชื่อจริงคือ **ยู คิกูตะ** ()  ส่วนสูง 179 ซม. น้ำหนัก 68 กก. เป็นนักแสดงตลกที่ได้รับความนิยมอย่างสูงในประเทศญี่ปุ่น บ่อยครั้งที่เขาได้มีส่วนร่วมเผยแพร่มวยไทยผ่านสื่อบันเทิงที่ประเทศญี่ปุ่น เขาเคยเดินทางเพื่อมาศึกษาวิชามวยไทยที่ประเทศไทย โดยมีความประทับใจต่อนักแสดง โทนี่ จา ซึ่งเขายังเคยร่วมกิจกรรมเปิดตัวภาพยนตร์ชุด*[[องค์บาก]]* ผ่านสื่อร่วมกับ ไอกาวะ ยูซูกิ ซึ่งเป็นทั้งนักมวยปล้ำอาชีพหญิงและกราเวียร์ไอดอล และได้รับความสนใจจากหลายฝ่าย

คิก☆ ยังเคยร่วมในกิจกรรมการแข่งขันเค-วัน และเป็นนักแสดงตลกผู้สามารถชนะน็อกจากการแข่งขันในครั้งแรกเปิดตัว หลังจากนั้น เขาได้เข้าร่วมแข่งขันในรายการ ดีพเคจอิมแพ็กต์ 2009 รุ่น 62 กก. โดยได้พบกับคู่ชก โยชิกิ ฮาราดะ ในสังเวียนลูกกรงเหล็ก ด้วยกติกาที่ห้ามใช้ศอกได้ ซึ่ง คิก☆ เป็นฝ่ายแพ้ทีเคโอในการแข่งขันครั้งดังกล่าว

ในบางโอกาส เขาต้องการให้คนญี่ปุ่นหันมาศึกษามวยไทยเช่นเดียวกับเขา และเขายังมีส่วนทำให้มวยไทยเป็นที่รู้จักโดยการสวมชุดนักมวยไทย สวมมงคล กับเสื้อแขนกุดลายกระทิงแดง พร้อมข้อความ "อย่าเกรงใจเลย" เป็นสัญลักษณ์ประจำตัว

## การปรากฏตัว
#### โทรทัศน์
* ดิสนีย์ไทม์

#### การออกอากาศทางอินเทอร์เน็ต
* คิก★โนยาเซะไทยไดเอท (GEININ 1 ชูคัน)

## อ้างอิง

## แหล่งข้อมูลอื่น
* 公式プロフィール 
* KICK☆オフィシャルブログ『チャランボ日記 ※チャランボとは日本語で膝げりの意。』
* ネットラジオポータルサイト オンエアーステーション 

หมวดหมู่:นักแสดงตลกญี่ปุ่น
หมวดหมู่:โฮริโปร
หมวดหมู่:นักต่อสู้แบบผสมชาวญี่ปุ่น
หมวดหมู่:นักมวยไทยชาวญี่ปุ่น
หมวดหมู่:บุคคลจากโตเกียว
โคเน โมฮาเหม็ด

**โคเน โมฮาเหม็ด** (28 กุมภาพันธ์ ค.ศ. 1984 —) เป็นนักฟุตบอลสัญชาติไอวอรีโคสต์ เขาเคยลงเล่นให้กับสโมสรฟุตบอลเอสซีจี เมืองทอง ยูไนเต็ด ในไทยลีก

## เกียรติประวัติ
* **[[สโมสรฟุตบอลธนาคารกรุงไทย|ธนาคารกรุงไทย]]**
** ไทยลีก: 2003–04
* **[[สโมสรฟุตบอลชลบุรี|ชลบุรี]]**
** ไทยลีก: 2007
** ไทยแลนด์แชมเปียนส์คัพ: 2009
* **[[สโมสรฟุตบอลเอสซีจี เมืองทอง ยูไนเต็ด|เอสซีจี เมืองทอง ยูไนเต็ด]]**
** ไทยลีก: 2010, 2012
** ไทยแลนด์แชมเปียนส์คัพ: 2010

## อ้างอิง

หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:นักฟุตบอลชาวโกตดิวัวร์
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลทีโอที
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลฮหว่างอัญซาลาย
มโนราห์

**มโนราห์** อาจหมายถึง
* มโนราห์, กินรีในสุธนชาดก เป็นธิดาพระเจ้าทุมราช และเป็นคู่รักกับสุธนกุมารแห่งอุตรปัญจาลนคร ต่อมา นางมโนราห์กลับชาติมาเกิดเป็นนางพิมพา และสุธนกุมารนั้นเป็นศากยมุนี มาครองคู่กันอีกครั้งหนึ่ง
* มโนราห์, ศิลปะการแสดงพื้นเมืองอย่างหนึ่งของภาคใต้ มีแม่บทท่ารำอย่างเดียวกับละครชาตรี, โนรา ก็ว่า, เขียนว่า มโนห์รา ก็มี
* มโนราห์, ชื่อเพลงไทยทำนองหนึ่ง
* มโนราห์, ไม้เลื้อยชนิดหนึ่ง
มีเชล ฟอร์ม

**มีเชล อาร์มันด์ ฟอร์ม** () เกิดเมื่อวันที่ 20 ตุลาคม ค.ศ. 1983 ในเมืองไอส์เซิลสไตน์ เป็นนักฟุตบอลชาวดัตช์ โดยเล่นในตำแหน่งผู้รักษาประตูกับทอตนัมฮอตสเปอร์

## อ้างอิง

## แหล่งข้อมูลอื่น

*Soccerway Profile
*ESPN Profile 
*Michel Vorm at Socqer.com 

หมวดหมู่:ชาวดัตช์เชื้อสายซูรินาม
หมวดหมู่:นักฟุตบอลชาวดัตช์
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:บุคคลจากจังหวัดยูเทรกต์
หมวดหมู่:ผู้รักษาประตูฟุตบอล
หมวดหมู่:ผู้เล่นสโมสรฟุตบอลสวอนซีซิตี
หมวดหมู่:ผู้เล่นในฟุตบอลโลก 2014
แกรี มังก์

**แกรี อลัน มังค์** () เกิดเมื่อวันที่ 6 มีนาคม ค.ศ. 1979 เป็นอดีตนักฟุตบอลชาวอังกฤษเล่นในตำแหน่งเซ็นเตอร์แบ็ก

## แหล่งข้อมูลอื่น

หมวดหมู่:บุคคลจากเบดฟอร์ด
หมวดหมู่:นักฟุตบอลชาวอังกฤษ
หมวดหมู่:ผู้เล่นในพรีเมียร์ลีก
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นสโมสรฟุตบอลออกซฟอร์ดยูไนเต็ด
หมวดหมู่:ผู้เล่นสโมสรฟุตบอลเชฟฟีลด์เวนส์เดย์
หมวดหมู่:ผู้เล่นสโมสรฟุตบอลบาร์นสลีย์
หมวดหมู่:ผู้เล่นสโมสรฟุตบอลสวอนซีซิตี
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมสโมสรฟุตบอลสวอนซีซิตี
หมวดหมู่:ผู้จัดการทีมสโมสรฟุตบอลลีดส์ยูไนเต็ด
หมวดหมู่:ผู้จัดการทีมสโมสรฟุตบอลมิดเดิลส์เบรอ
หมวดหมู่:ผู้จัดการทีมสโมสรฟุตบอลเบอร์มิงแฮมซิตี
หมวดหมู่:ผู้จัดการทีมสโมสรฟุตบอลเชฟฟีลด์เวนส์เดย์
แอชลีย์ วิลเลียมส์

**แอชลีย์ เออร์รอล วิลเลียมส์** (, เกิดวันที่ 23 สิงหาคม ค.ศ. 1984) เป็นอดีตนักฟุตบอลชาวเวลส์ ตำแหน่งกองหลัง และเคยเป็นกัปตันของทีมชาติเวลส์ 

โดยแอชลีย์ วิลเลียมส์เคยเป็นนักฟุตบอลในระดับเยาวชนของเวสต์บรอมมิช อัลเบียน แต่ไม่ได้รับการต่อสัญญาให้เป็นนักฟุตบอลอาชีพกับทีม จึงไปเล่นให้กับสโมสรฟุตบอลที่ลงแข่งในลีกระดับสมัครเล่นอย่างเฮดเนสฟอร์ด ทาวน์ ซึ่งขณะนั้นลงแข่งขันในเซาเทิร์นลีก โดยเขาทำงานประจำควบคู่ไปด้วย ก่อนที่ในปี ค.ศ. 2003 เขาจะได้เล่นในฟุตบอลลีกหรือลีกระดับอาชีพเป็นครั้งแรกเมื่อเขาได้เซ็นสัญญากับสต็อกพอร์ท เคาน์ตี ซึ่งแข่งขันในฟุตบอลลีกเซคกันด์ดิวิชั่น และได้รับการแต่งตั้งให้เป็นกัปตันทีมในเวลาต่อมา 

ในเดือนมีนาคม ค.ศ. 2008 วิลเลียมส์ย้ายไปเล่นให้กับสวอนซี ซิตีด้วยสัญญายืมตัว และมีส่วนช่วยให้ทีมคว้าแชมป์ฟุตบอลลีกวันและได้เลื่อนชั้น ทำให้สโมสรซื้อตัวเขามาร่วมทีมอย่างถาวรด้วยค่าตัวเป็นสถิติของสโมสรในขณะนั้นที่ 4 แสนปอนด์ โดยเขาลงสนามให้กับสวอนซีรวมทุกรายการมากถึง 352 นัด และพาทีมชนะในรอบเพลย์ออฟของฟุตบอลลีกแชมเปียนชิป ทำให้ได้เลื่อนชั้นสู่พรีเมียร์ลีกได้สำเร็จเป็นครั้งแรกในประวัติศาสตร์สโมสร นอกจากนี้เขายังสามารถคว้าแชมป์ฟุตบอลลีกคัพร่วมกับสโมสรได้ในปี ค.ศ. 2013 สร้างสถิติเป็นสโมสรฟุตบอลจากเวลส์สโมสรแรกที่คว้าแชมป์ฟุตบอลลีกคัพของอังกฤษ และได้ไปแข่งในยูฟ่ายูโรปาลีก

ปี ค.ศ. 2016 แอชลีย์ วิลเลียมส์ ย้ายไปเล่นให้กับเอฟเวอร์ตัน โดยลงเล่นในพรีเมียร์ลีกให้กับทีม 2 ฤดูกาล ก่อนจะถูกสโตก ซิตียืมตัวไปเล่นในอีเอฟแอลแชมเปียนชิปในฤดูกาล 2018–2019

ส่วนการลงเล่นในระดับชาติแม้ว่าแอชลีย์ วิลเลียมส์ จะเกิดที่ประเทศอังกฤษ แต่การที่คุณตาของเขาเป็นชาวเวลส์ทำให้เขาเลือกเล่นให้กับทีมชาติเวลส์ โดยเขาเป็นหนึ่งในผู้เล่นทีมชาติเวลส์ชุดที่เข้าถึงรอบรองชนะเลิศในฟุตบอลชิงแชมป์แห่งชาติยุโรป 2016 ที่ประเทศฝรั่งเศส

ชีวิตส่วนตัว แอชลีย์ เป็นบุตรชายของนายเออร์รอล และนางลิน วิลเลียมส์ เขาแต่งงานกับวาเนซซ่า และมีลูกชาย 2 คน คือซาเวียร์ และ ราฟาเอล วิลเลียมส์

## อ้างอิง

## แหล่งข้อมูลอื่น

* ,10354~29596, 00.html Ashley Williams profile at Swansea City A.F.C.
* Ashley Williams profile  at Football Association of Wales
* 
* 

หมวดหมู่:นักฟุตบอลชาวเวลส์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:ผู้เล่นสโมสรฟุตบอลสวอนซีซิตี
หมวดหมู่:บุคคลจากวุลเวอร์แฮมป์ตัน
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นสโมสรฟุตบอลบริสตอลซิตี
มานิดา เรืองศรี

**มานิดา เรืองศรี** (เกิด 31 พฤษภาคม พ.ศ. 2526) ชื่อเล่น **โบว์ลิ่ง** เป็นนักร้องและนักแสดงหญิงชาวไทย ได้รับรางวัลศิลปินหญิงเดี่ยวยอดเยี่ยม สีสันอะวอร์ดส์ ครั้งที่ 25 จากอัลบั้ม สไตรก์ ในปี พ.ศ. 2556

## ประวัติ
โบว์ลิ่ง มานิดา เกิดเมื่อวันที่ 31 พฤษภาคม พ.ศ. 2526 เรียนจบจากโรงเรียนมาแตร์เดอีวิทยาลัย และคณะศิลปกรรมศาสตร์ออกแบบนิเทศศิลป์ เอกโฆษณา มหาวิทยาลัยรังสิต โด่งดังมาจากละคร "วัยร้ายเฟรชชี่" ละครที่มีเนื้อหาเกี่ยวกับชีวิตวัยรุ่นในช่วงแรกเริ่มเข้ามหาวิทยาลัย มีเนื้อหาเกี่ยวกับความรัก มิตรภาพ และสะท้อนถึงสถาบันครอบครัว ที่แสดงร่วมกับอ้อน ลัคนา, แดน วรเวช และนาตาลี เดวิส

## วงการบันเทิง
อดีตนักร้องสังกัดค่ายฮัมเบรลล่า และดีไอวาย ในเครือจีเอ็มเอ็ม แกรมมี่ ระหว่างช่วงปี 2550−2556 มีอัลบั้ม **สไตรก์** ออกจำหน่ายเมื่อ 27 เมษายน 2555 และต่อมาได้สังกัดค่ายแชนเดอเลียร์มิวสิก ตั้งแต่ปี 2557−ปัจจุบัน มีชื่อเสียงจากเพลง "ที่คิดถึง...เพราะรักเธอใช่ไหม", "เสียเวลาว่ะ", "ใจฉันรักเธอคนเดียว", "คนลืมช้า" และ "ดีกว่าทนคบกัน" 

โบว์ลิ่งมีชื่อเสียงจากการร้องเพลงประกอบละครจำนวนมาก เช่น "ยังจะฟังฉันไหม" (อเวจีสีชมพู), "ใจฉันรักเธอคนเดียว" (เงารักลวงใจ), "คนขี้กลัว" (แฝดนะยะ), "ให้รักเดินทางมาเจอกัน" ร้องร่วมกับ ปองกูล สืบซึ้ง (ดวงใจอัคนี), "ห้ามใจไม่อยู่" (หงส์สะบัดลาย), "นอกสายตา" (ตะวันฉายในม่านเมฆ), "ด้วยมือของเธอ" (คือหัตถาครองพิภพ), "คิดอะไรอยู่" (อันโกะ กลรักสตรอว์เบอร์รี่), "เกลียด" (ไฟรักเพลิงแค้น), "หากฉัน" (ทางเดินแห่งรัก), "ไหล่ข้างซ้าย" (นางร้ายที่รัก), "หัวใจเราเจ็บเท่ากัน" (ทางผ่านกามเทพ), "กว่าจะถึงคำว่ารักเธอ" (บุษบาหน้าตลาด), "รักเองช้ำเอง" ร้องร่วมกับ จิรายุ ตั้งศรีสุข (บ่วงหงส์) และ "ถ้าหากบังเอิญ" (อาคม)

โบว์ลิ่ง มานิดาเคยเป็นนักแสดงในสังกัดอาร์เอส มีผลงานละครคือ วัยร้ายไฮสคูล (2544), วัยร้ายเฟรชชี่ (2545), สายน้ำ ลูกผู้ชาย (2546) และยิ่งรักเธอ (2547)

## ผลงานเพลง
### สตูดิโออัลบั้ม
เพลงที่มีชื่อเสียง เน้น **ตัวหนา**

รายชื่อเพลงในอัลบั้ม***สไตรก์***
* ไม่ยอม
* ถ้าฉันเลว
* หากเธอจะรัก feat. ปราโมทย์ ปาทาน
* **ดีกว่าทนคบกัน**
* ยังจะฟังฉันไหม (2012 version)
* LOSER
* **ที่คิดถึง...เพราะรักเธอใช่ไหม (เพลงประกอบละคร [[สะใภ้ลูกทุ่ง|สะใก้ลูกทุ่ง]])**
* **ใจฉันรักเธอคนเดียว (เพลงประกอบละคร [[เงารักลวงใจ]])**
* **คนลืมช้า**
* คำตอบที่ไม่อยากได้ยิน
* แค่เธอรักฉัน Feat. โบว์ลิ่ง มานิดา
* เสียเวลาว่ะ

### ซิงเกิลและเพลงประกอบละคร

*เพลง "คำตอบที่ไม่อยากได้ยิน" โปรเจกต์ "สลีปเลส โซไซตี้ 3" 2552
*เพลง คนลืมช้า อัลบั้ม Calling Love เพลงรักรอสาย 2553

## ผลงานการแสดง
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| rowspan = "1" | 2544 || *[[วัยร้ายไฮสคูล]]* || rowspan = "2" | โบว์
|-
| rowspan = "1" | 2545 || *[[วัยร้ายเฟรชชี่]]*
|-
| rowspan = "1" | 2546 || *[[สายน้ำ ลูกผู้ชาย]]* || จอย
|-
| rowspan = "1" | 2547 || *[[ยิ่งรักเธอ]]* || 
|}
### ซีรีส์
*เรื่อง "บริษัท สร้างสุข" ตอน "แฟนเก่า" ทางโมเดิร์นไนน์

### เรียลลิตี้โชว์
*มูฟ แอนด์ สไตรค์ เดอะ เรียลลิตี้ MOVE&STRIKE The Reality 2012

## รางวัล

## อ้างอิง

หมวดหมู่:นักร้องหญิงชาวไทย
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวไทย
หมวดหมู่:พุทธศาสนิกชนชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:ศิลปินที่เป็นแนวร่วมกปปส.
เนทัน ไดเยอร์

**เนทัน แอนทอน โจนาร์ ไดเยอร์** เกิดเมื่อวันที 29 พฤศจิกายน ค.ศ. 1987 เป็นนักฟุตบอลชาวอังกฤษ ปัจจุบันเล่นให้กับเลสเตอร์ซิตี ในพรีเมียร์ลีก ประเทศอังกฤษ ในตำแหน่งกองกลางและปีกขวา โดยยืมตัวมาจากสวอนซีซิตี

ไดเยอร์ ยิงประตูให้กับเลสเตอร์ซิตีได้เป็นลูกแรกในนัดแรกที่ลงสนาม ในพรีเมียร์ลีกฤดูกาล 2015–16 นัดที่ 5 ที่เลสเตอร์ซิตีพบกับ แอสตันวิลลา ที่สนามคิงเพาเวอร์สเตเดียม โดยเป็นผู้โหม่งทำประตูที่ 3 ทำให้สโมสรชนะไป 3-2 ในช่วงเวลาท้ายของการแข่งขัน ทำให้เลสเตอร์ซิตีกลับไปเป็นรองผู้นำในตารางคะแนนอีกครั้ง

## อ้างอิง

## แหล่งข้อมูลอื่น
*Nathan Dyer profile  at Swansea City A.F.C.
*
*Soccerway profile

หมวดหมู่:นักฟุตบอลชาวอังกฤษ
หมวดหมู่:ผู้เล่นในพรีเมียร์ลีกหมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลสวอนซีซิตี
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นสโมสรฟุตบอลเซาแทมป์ตันหมวดหมู่:ผู้เล่นสโมสรฟุตบอลบาร์นสลีย์
หมวดหมู่:ปีกฟุตบอล
หมวดหมู่:บุคคลจากโทรว์บริดจ์
แม่น้ำดอล

**แม่น้ำดอล** () เป็นแม่น้ำอยู่ทางตอนกลางของประเทศสวีเดน ต้นน้ำเกิดจากแคว 2 สาย คือ เอิสเตอร์ดอลและเว็สเตอร์ดอล แม่น้ำมีความยาว 520 กิโลเมตร เป็นแม่น้ำยาวเป็นอันดับ 2 ของสวีเดน

## อ้างอิง

ดอล
โกรโตเน

**โกรโตเน** () เป็นเมืองในแคว้นคาลาเบรีย ประเทศอิตาลี ริมอ่าวตารันโต ทะเลไอโอเนียน ก่อตั้งเมื่อประมาณ 710 ปีก่อนคริสต์ศักราช เริ่มแรกเป็นอาณานิคมที่ก่อตั้งขึ้นโดยพวกกรีก หรือชาวอะเคียน (Achaeans) ชาวกรีกโบราณเรียกเมืองนี้ว่า "โครตอน"  เริ่มใช้ชื่อโกโตรเนตั้งแต่ยุคกลาง จนถึงปี ค.ศ. 1928 จึงเปลี่ยนมาใช้ชื่อปัจจุบัน จากข้อมูลเดือนกรกฎาคม ค.ศ. 2007 มีประชากร 61,032 คน
## อ้างอิง

หมวดหมู่:เมืองในแคว้นคาลาเบรีย
Avaaz.org

**Avaaz.org** เป็นองค์กรประชาสังคมระดับสากลซึ่งเปิดตัวเมื่อเดือนมกราคม 2550 สนับสนุนการดำเนินกิจกรรมในประเด็นเช่น โลกร้อน สิทธิมนุษยชน คอรัปชัน ความยากจน และความขัดแย้ง Avaaz.org ระบุเป้าหมายของตัวว่าเพื่อ "ปิดช่องว่างระหว่างโลกที่เราอยู่กับโลกที่คนส่วนใหญ่ในทุกที่ต้องการ" ("close the gap between the world we have and the world most people everywhere want") องค์กรดังกล่าวดำเนินงานใน 15 ภาษา และระบุว่ามีสมาชิกมากกว่า 14 ล้านคนใน 194 ประเทศ

ชื่อ Avaaz (เปอร์เซีย: آواز) มาจากคำว่า "เสียง" ในภาษาเปอร์เซีย (แปลว่า "เพลง" ก็ได้) และถูกยืมไปใช้ในภาษาฮินดี อุรดู เบงกอล ปัญจาบ มราฐี สินธี และภาษาตุรกี

ตั้งแต่เดือนเมษายน 2555 Avaaz เพิ่มความสามารถใหม่ ให้ผู้ใช้ที่ลงทะเบียนสามารถสร้างจดหมายล่ารายชื่อของตัวเองได้ทันที

## อ้างอิง

## แหล่งข้อมูลอื่น
* เว็บ AVAAZ
* ช่อง Avaaz บน YouTube
* โพรไฟล์ Avaaz บน Bebo
* 

หมวดหมู่:การรณรงค์
หมวดหมู่:อินเทอร์เน็ต
บิกีนีอะทอลล์

**บิกีนีอะทอลล์** () เป็นอะทอลล์ที่อยู่ในรายชื่อมรดกโลก ตั้งอยู่ในเขตไมโครนีเซียของมหาสมุทรแปซิฟิก เป็นส่วนหนึ่งของสาธารณรัฐหมู่เกาะมาร์แชลล์ ประกอบด้วยเกาะ 23 เกาะ ครอบคลุมพื้นที่ 229.4 ตร.ไมล์ (594.1 ตร.กม.) เคยมีการโยกย้ายประชากรออกจากเกาะหลายครั้งเนื่องจากการทดลองระเบิดปรมาณู

หมวดหมู่:เกาะในหมู่เกาะมาร์แชลล์
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในหมู่เกาะมาร์แชลล์
พฤษภาคม พ.ศ. 2555

**พฤษภาคม พุทธศักราช 2555** เป็นเดือนที่ 5 ของปี พ.ศ. 2555 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี

หมวดหมู่:พฤษภาคม
*2555-05
มิถุนายน พ.ศ. 2555

**มิถุนายน พุทธศักราช 2555** เป็นเดือนที่ 6 ของปี พ.ศ. 2555 วันแรกของเดือนเป็นวันศุกร์ วันสุดท้ายของเดือนเป็นวันเสาร์

หมวดหมู่:มิถุนายน
*2555-06
การเลือกตั้งผู้ว่าราชการกรุงเทพมหานคร พ.ศ. 2533

**การเลือกตั้งผู้ว่าราชการกรุงเทพมหานคร พ.ศ. 2533** เป็น**[[การเลือกตั้งผู้ว่าราชการกรุงเทพมหานคร]] เป็นครั้งที่ 3** สืบเนื่องจากการดำรงตำแหน่ง ผู้ว่าราชการกรุงเทพมหานคร ของจำลอง ศรีเมือง ที่มีมาตั้งแต่ปลายปี พ.ศ. 2528 ครบวาระ 4 ปี ในปี พ.ศ. 2533 โดยการเลือกตั้งกำหนดมีขึ้นในวันที่ 7 มกราคม พ.ศ. 2533

## สถานการณ์ก่อนการเลือกตั้ง
สืบเนื่องจาก การเลือกตั้งผู้ว่าราชการกรุงเทพมหานคร ปี 2528 และ พลตรี จำลอง ศรีเมือง จากกลุ่มรวมพลัง ได้รับการเลือกตั้ง บัดนี้ ครบวาระการดำรงตำแหน่ง จึงเห็นสมควรให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 7 มกราคม 2533

## ผู้สมัครรับเลือกตั้ง
ในการเลือกตั้งครั้งนี้ มีผู้สมัครลงรับเลือกตั้งทั้งหมด 16 คน ทั้งที่สังกัดพรรคการเมืองและไม่สังกัดพรรคการเมือง โดยมีผู้สมัครที่น่าสนใจ อาทิ:

* วรัญชัย โชคชนะ (กลุ่มพิทักษ์ผลประโยชน์ประชาชน) – นักกิจกรรมทางการเมือง (หมายเลข 1)
* ประวิทย์ รุจิรวงศ์ (พรรคประชาธิปัตย์) – ประธานสภากรุงเทพมหานคร (2530-2532) (หมายเลข 2)
* นิยม ปุราคำ (พรรคมวลชน) – อดีตเลขาธิการสถิติแห่งชาติ (2527-2532) (หมายเลข 4)
* พลตรี จำลอง ศรีเมือง (พรรคพลังธรรม) – ผู้ว่าราชการกรุงเทพมหานคร (2528-2533) โดยในครั้งนี้ พลตรี จำลอง ลงสมัครในนามพรรคการเมือง คือ พรรคพลังธรรม ที่พลตรี จำลองเอง ก่อตั้งขึ้น (หมายเลข 5)
* เดโช สวนานนท์ (พรรคประชากรไทย) – สมาชิกสภาผู้แทนราษฎรกรุงเทพมหานคร 2529 และ อดีตอธิบดี กรมศิลปากร (หมายเลข 6)
* สมิตร สมิทธินันท์ (ผู้สมัครอิสระ) – นักกิจกรรมทางการเมือง (หมายเลข 7)
* ประพันธ์ศักดิ์ กมลเพ็ชร (ขบวนการรัฐบุรุษ) – นักกิจกรรมทางการเมือง หนึ่งใน "13 ขบถ รัฐธรรมนูญ" และ สมาชิก สภานิติบัญญัติแห่งชาติ 2516 (หมายเลข 8)
* ร้อยตำรวจโท เชาวริน ลัทธศักดิ์ศิริ (ผู้สมัครอิสระ) – สมาชิกสภาผู้แทนราษฎรจังหวัดราชบุรี 2522-2529 (หมายเลข 9)
* พันตำรวจตรี อนันต์ เสนาขันธ์ (คณะเทอดไทยเพื่อกรุงเทพมหานคร) – นักกิจกรรมทางการเมือง และ อดีตข้าราชการตำรวจ (หมายเลข 16)

## ผลการเลือกตั้ง

## ปฏิกิริยาหลังจากการเลือกตั้ง
ผลการออก ปรากฏว่า พล.ต.จำลอง ได้รับเลือกอีกครั้ง ด้วยคะแนน 703,671 คะแนน คิดเป็นร้อยละ 35.85 ถือว่ามากกว่าการเลือกตั้งครั้งที่แล้ว จากจำนวนผู้ออกมาใช้สิทธิคิดเป็นร้อยละ 60 จากทั้งหมด 36 เขตของกรุงเทพมหานคร ได้ดำรงตำแหน่งผู้ว่าราชการกรุงเทพมหานคร เป็นสมัยที่สอง

ขณะที่การเลือกตั้งสมาชิกสภากรุงเทพมหานคร (ส.ก.) ที่มีขึ้นพร้อมกัน ก็ปรากฏว่าพรรคพลังธรรมได้รับเลือกมากที่สุดถึง 50 ที่นั่ง จากทั้งหมด 57 ที่นั่ง นับว่ามากกว่าสองสมัยเป็นระยะเวลา 6 ปี 

## อ้างอิง

## บรรณานุกรม
*

หมวดหมู่:การเลือกตั้งผู้ว่าราชการกรุงเทพมหานคร
หมวดหมู่:การเลือกตั้งใน พ.ศ. 2533
การเลือกตั้งผู้ว่าราชการกรุงเทพมหานคร พ.ศ. 2539

**การเลือกตั้งผู้ว่าราชการกรุงเทพมหานคร พ.ศ. 2539** นับเป็น**[[การเลือกตั้งผู้ว่าราชการกรุงเทพมหานคร]] เป็นครั้งที่ 5** สืบเนื่องจาก ร้อยเอก กฤษฎา อรุณวงษ์ ณ อยุธยา ได้ดำรงตำแหน่งผู้ว่าราชการกรุงเทพมหานคร จนครบวาระ จึงจัดให้มีการเลือกตั้ง ผู้ว่าราชการกรุงเทพมหานคร ในวันที่ 2 มิถุนายน พ.ศ. 2539

## สถานการณ์ก่อนการเลือกตั้ง
สืบเนื่องจาก การเลือกตั้งผู้ว่าราชการกรุงเทพมหานคร ปี 2535 และ ร้อยเอก กฤษฎา อรุณวงษ์ ณ อยุธยา จาก พรรคพลังธรรม ได้รับการเลือกตั้ง

บัดนี้ ครบวาระการดำรงตำแหน่ง จึงเห็นสมควรให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 2 มิถุนายน 2539

## ผู้สมัครรับเลือกตั้ง
ในการเลือกตั้งครั้งนี้ มีผู้สมัครลงรับเลือกตั้งทั้งหมด 29 คน ซึ่งนับว่ามากที่สุดนับตั้งแต่จัดการเลือกตั้ง มีผู้สมัคร ทั้งที่สังกัดพรรคการเมืองและไม่สังกัดพรรคการเมือง โดยมีผู้สมัครที่น่าสนใจ อาทิ:

*อากร ฮุนตระกูล (ผู้สมัครอิสระ) – สมาชิกสภาผู้แทนราษฎรกรุงเทพมหานคร (กันยายน 2535-2536) (หมายเลข 2)
*วรัญชัย โชคชนะ (พรรคเอกภาพ) – นักกิจกรรมทางการเมือง (หมายเลข 3)
*พลตรี จำลอง ศรีเมือง (พรรคพลังธรรม) – สมาชิกสภาผู้แทนราษฎรกรุงเทพมหานคร (มีนาคม 2535-2538), ผู้ว่าราชการกรุงเทพมหานคร (2528-2535) (หมายเลข 4)
*พิจิตต รัตตกุล (ผู้สมัครอิสระ) – อดีต รัฐมนตรีช่วยว่าการกระทรวงวิทยาศาสตร์ เทคโนโลยี และ พลังงาน และ สมาชิกสภาผู้แทนราษฎรกรุงเทพมหานคร (2526-2531) โดยในการเลือกตั้งครั้งนี้ ยังได้รับการสนับสนุนจาก พรรคประชาธิปัตย์ อีกด้วย โดยทางพรรค ไม่ส่งผู้สมัครลงเลือกตั้งเลย (หมายเลข 5)
*ร้อยเอก กฤษฎา อรุณวงษ์ ณ อยุธยา (พรรคประชากรไทย) – ผู้ว่าราชการกรุงเทพมหานคร (2535-2539) เนื่องจากในการเลือกตั้งครั้งนี้ พรรคพลังธรรมมีประสงค์จะส่ง พลตรี จำลอง ลงสมัครในนามพรรค ทำให้ ร้อยเอก กฤษฎา ลาออกจากพรรค และ ได้รับการเทียบเชิญจากทางพรรคประชากรไทย ให้ลงสมัครในนามของพรรค (หมายเลข 6)
* สมิตร สมิทธินันท์ (ผู้สมัครอิสระ) – นักกิจกรรมทางการเมือง (หมายเลข 11)

## ผลการเลือกตั้ง
**ผลการเลือกตั้งผู้ว่าราชการกรุงเทพมหานคร พ.ศ. 2539**

## ปฏิกิริยาหลังจากการเลือกตั้ง
โดยการเลือกตั้งมีขึ้นในวันอาทิตย์ที่ 2 มิถุนายน ปีเดียวกัน ผลการเลือกตั้ง ปรากฏว่า ดร.พิจิตต ที่หาเสียงโดยชูนโยบายด้านสิ่งแวดล้อม และต้านมลพิษทางอากาศ ได้รับเลือกด้วยคะแนน 768,994 คะแนน คิดเป็นร้อยละ 43.53 ขณะที่ พล.ต.จำลอง ที่เคยชนะมาแล้วอย่างถล่มทลายเมื่อปี พ.ศ. 2528 และ พ.ศ. 2533 ได้คะแนน 514,401 คะแนน คิดเป็นร้อยละ 33.09

อนึ่ง การเลือกตั้งครั้งนี้มีผู้ออกมาใช้สิทธิคิดเป็นร้อยละ 51 มากกว่าครั้งที่ผ่าน ๆ มา โดยมีปรากฏการณ์ที่สำคัญที่เกิดขึ้น ได้แก่ แม้ว่าฝนจะตกหนัก และบางครอบครัวที่ได้เดินทางออกไปเที่ยวยังต่างจังหวัด ก็รีบกลับมาให้ทันการลงคะแนน อีกทั้งยังมีการสำรวจคะแนนความนิยมจากสถาบันการศึกษาต่าง ๆ บ่งชี้ว่า ดร.พิจิตต จะได้รับเลือกไปด้วยคะแนนเสียงขาดลอย ซึ่งผลก็ออกมาจริงตามนั้น ถึงขนาดที่คอลัมนิสต์ในหนังสือพิมพ์บางรายได้เขียนแสดงความยินดีต่อ ดร.พิจิตต ล่วงหน้า

## เชิงอรรถ

## อ้างอิง

หมวดหมู่:การเลือกตั้งผู้ว่าราชการกรุงเทพมหานคร
หมวดหมู่:การเลือกตั้งใน พ.ศ. 2539
อภิชาติ ผลพูน

**อภิชาติ ผลพูน** (2 เมษายน พ.ศ. 2526 - ) นักฟุตบอลชาวไทย จากจังหวัดสุรินทร์ ปัจจุบันสังกัดสโมสรฟุตบอลสุรินทร์ ในตำแหน่งกองหน้า และ กัปตันทีม และทีมชาติไทย ตำแหน่งมิดฟิลด์ริมเส้นซ้าย

## ประวัติ
อภิชาติ ผลพูน เกิดวันที่ 2 เมษายน พ.ศ. 2526 ที่ อำเภอปราสาท จังหวัดสุรินทร์ เป็นบุตรคนที่ 1 จากจำนวนบุตรทั้งหมด 2 คน จบการศึกษาในระดับชั้นประถมจากโรงเรียนปราสาทศึกษาคาร และจบชั้นมัธยมศึกษาปีที่ 3 จากโรงเรียนประสาทวิทยาคาร  และจบชั้นมัธยมศึกษาปีที่ 6 จากโรงเรียนสุรวิทยาคาร จากนั้นได้ศึกษาต่อจนจบระดับชั้นปริญญาตรีจากมหาวิทยาลัยราชภัฏสุรินทร์ 

## ฤดูกาลที่ทำประตูสูงสุด
* ไทยพรีเมียร์ลีก ปี 2547 9 ประตู
* เอไอเอส ลีกภูมิภาคดิวิชั่น 2 ปี 2553 69 ประตู

## อ้างอิง
*http://www.surinfc.com/index.php/2012-02-06-17-56-40/players 

หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดสุรินทร์
หมวดหมู่:บุคคลจากอำเภอปราสาท
หมวดหมู่:บุคคลจากโรงเรียนประสาทวิทยาคาร
หมวดหมู่:บุคคลจากโรงเรียนสุรวิทยาคาร
หมวดหมู่:บุคคลจากมหาวิทยาลัยราชภัฏสุรินทร์
หมวดหมู่:ผู้เล่นสโมสรฟุตบอลสุรินทร์ ซิตี้
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
กริสเตียน อับบีอาตี

**กริสเตียน อับบีอาตี** () เกิดเมื่อวันที่ 8 กรกฎาคม ค.ศ. 1977 ในเขต อับเบียทีกรัสโซ เมือง มิลาน เป็นนักฟุตบอลชาวอิตาลี ปัจจุบันเล่นให้กับ สโมสรฟุตบอลเอซี มิลาน ใน เซเรียอา ลีกฟุตบอลสูงสุดของ อิตาลี ในตำแหน่ง ผู้รักษาประตู

## แหล่งข้อมูลอื่น

* Official website  
* 

หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ผู้เล่นเอซี มิลาน
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นในลาลิกา
หมวดหมู่:ผู้รักษาประตูฟุตบอล
หมวดหมู่:นักฟุตบอลในโอลิมปิกฤดูร้อน 2000
การเลือกตั้งผู้ว่าราชการกรุงเทพมหานคร พ.ศ. 2543

thumb|200px|ตัวการ์ตูนสัญลักษณ์ของกรุงเทพมหานครในการรณรงค์การเลือกตั้ง	

**การเลือกตั้งผู้ว่าราชการกรุงเทพมหานคร พ.ศ. 2543** จัดเป็น **การเลือกตั้งผู้ว่าราชการกรุงเทพมหานคร เป็นครั้งที่ 6** สืบเนื่องจากการดำรงตำแหน่งผู้ว่าราชการกรุงเทพมหานครของ ดร.พิจิตต รัตตกุล รอบวาระ 4 ปี ตั้งแต่กลางปี พ.ศ. 2539 โดยการเลือกตั้งมีขึ้นในวันที่ 23 กรกฎาคม พ.ศ. 2543

## สถานการณ์ก่อนการเลือกตั้ง
สืบเนื่องจาก การเลือกตั้งผู้ว่าราชการกรุงเทพมหานคร ปี 2539 และ ดร.พิจิตต รัตตกุล จาก กลุ่มมดงาน ได้รับการเลือกตั้ง

บัดนี้ ครบวาระการดำรงตำแหน่ง จึงเห็นสมควรให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 23 กรกฎาคม 2543

## ผู้สมัครรับเลือกตั้ง
มีผู้สมัครทั้งหมด 23 คน ทั้งสังกัดพรรคการเมืองและอิสระ ซึ่งผู้สมัครที่โดดเด่น ได้แก่ สมัคร สุนทรเวช สมาชิกสภาผู้แทนราษฎรกรุงเทพมหานคร จาก พรรคประชากรไทย ซึ่งได้ลาออกจากตำแหน่งสมาชิกสภาผู้แทนราษฎร เพื่อลงสมัครในครั้งนี้

ธวัชชัย สัจจกุล ผู้จัดการฟุตบอลทีมชาติไทย และ สมาชิกสภาผู้แทนราษฎรกรุงเทพมหานคร จากพรรคประชาธิปัตย์, สุดารัตน์ เกยุราพันธุ์ สมาชิกสภาผู้แทนราษฎรกรุงเทพมหานคร จากพรรคไทยรักไทย, ปวีณา หงสกุล สมาชิกสภาผู้แทนราษฎรกรุงเทพมหานคร จากพรรคชาติพัฒนา ขณะที่ผู้สมัครอิสระ ได้แก่ พันเอก วินัย สมพงษ์ หมายเลข 2, พ.อ.ประจักษ์ สว่างจิตร หมายเลข 10 และ คุณหญิงกัลยา โสภณพนิช หมายเลข 4 เป็นต้น

โดยการเลือกตั้งครั้งนี้ นายสมัครได้กล่าวว่า เหตุที่ลงสมัคร เพื่อตอบรับคำเรียกร้องของ นายโกวิท สีตลายัน คอลัมนิสต์อาวุโสของหนังสือพิมพ์ไทยรัฐ เจ้าของนามปากกา "มังกรห้าเล็บ" และจะเป็นตำแหน่งทางการเมืองครั้งสุดท้ายแล้วของตน ซึ่งภายหลังจากนี้จะไปดำเนินรายการโทรทัศน์แนววิพากษ์วิจารณ์การเมืองแทน ซึ่งในระหว่างการหาเสียง นายสมัครไม่ร่วมประชันวิสัยทัศน์กับผู้สมัครคนอื่น ๆ ไม่ว่ารายการไหนก็ตาม ด้วยถือว่ามีอาวุโสทางการเมืองสูงกว่ามาก โดยมีนโยบายที่จะให้การค้าขายแผงลอยบนทางเท้าเป็นไปโดยเสรีตลอดทั้งสัปดาห์ จึงได้รับความนิยมอย่างมากจากบรรดาพ่อค้าแม่ค้า และใช้คำขวัญในการหาเสียงว่า *"ถ้าจะใช้ผม กรุณาเลือกผม"*

**รายชื่อผู้สมัครรับเลือกตั้งผู้ว่าราชการกรุงเทพมหานคร พ.ศ. 2543**

## ผลการเลือกตั้ง

|- style="background-color:#F6F6F6" 
! style="background-color: #00CED1" | 
| colspan="5" | ประชากรไทย **ได้ที่นั่ง**จาก กลุ่มมดงาน
|- หมวดหมู่:แม่แบบการเลือกตั้ง

## ปฏิกิริยาหลังจากการเลือกตั้ง
ผลการเลือกตั้งปรากฏว่า นายสมัครชนะเลือกตั้งด้วยคะแนนถล่มทลาย โดยได้คะแนนถึง 1,016,096 คิดเป็นร้อยละ 45.85 ถึงขนาดที่เอาคะแนนของผู้ที่ได้ลำดับสอง คือ นางสุดารัตน์ ที่ได้ 521,184 คะแนน รวมกับคะแนนของนายธวัชชัยที่ได้ลำดับสาม คือ 247,650 คะแนน ก็ยังไม่อาจเท่า และถือเป็นคะแนนที่มากที่สุดในสถิติการเลือกตั้งผู้ว่าราชการกรุงเทพมหานครในทุกครั้งก่อนหน้า  โดยมีผู้มาใช้สิทธิเลือกตั้งถึงร้อยละ 58.87

## อ้างอิง

หมวดหมู่:การเลือกตั้งผู้ว่าราชการกรุงเทพมหานคร
หมวดหมู่:การเลือกตั้งใน พ.ศ. 2543
ฟีลิป แม็กแซ็ส

**ฟีลิป แม็กแซ็ส** () เกิดเมื่อวันที่ 30 มีนาคม ค.ศ. 1982 เป็นนักฟุตบอลชาวฝรั่งเศส ปัจจุบันเล่นให้กับ สโมสรฟุตบอลเอซี มิลาน ใน เซเรียอา ประเทศอิตาลี และ ฟุตบอลทีมชาติฝรั่งเศส ชุดปัจจุบัน
## แหล่งข้อมูลอื่น
*

หมวดหมู่:นักฟุตบอลชาวฝรั่งเศส
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นเอซี มิลาน
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นในลีกเอิง
หมวดหมู่:นักกีฬาจากตูลูซ
อิญญัซซีโอ อาบาเต

**อิญญัซซีโอ อาบาเต** () เกิดวันที่ 12 พฤศจิกายน ค.ศ. 1986 เป็นนักฟุตบอลชาวอิตาลี ปัจจุบันเล่นให้กับเอซี มิลาน ในเซเรียอา ในตำแหน่งกองหลัง

## แหล่งข้อมูลอื่น
* Profile at official club website
* Profile at Assocalciatori.it 
* International caps  at FIGC.it 
* ESPN Profile 

หมวดหมู่:นักฟุตบอลชาวอิตาลี
หมวดหมู่:ผู้เล่นในเซเรียอา
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นเอซี มิลาน
หมวดหมู่:นักฟุตบอลในโอลิมปิกฤดูร้อน 2008
หมวดหมู่:กองกลางฟุตบอล
หมวดหมู่:ผู้เล่นในฟุตบอลโลก 2014
โปร์ตูแวญู

**โปร์ตูแวญู** (, ) เป็นเมืองหลวงของรัฐฮงโดเนีย ประเทศบราซิล มีประชากรราว 435,732 คน (ค.ศ. 2010) เมืองมีความสำคัญด้านการทำเหมืองดีบุก ซึ่งถือเป็นเศรษฐกิจที่สำคัญของภูมิภาค เป็นศูนย์กลางการขนส่งและการคมนาคม เมืองตั้งอยู่ทางฝั่งตะวันออกของแม่น้ำมาเดย์รา สายแม่น้ำที่สำคัญของแม่น้ำแอมะซอน และเป็นเมืองใหญ่ที่สุดของรัฐฮงโดเนีย

## อ้างอิง

หมวดหมู่:เมืองหลวงของรัฐในประเทศบราซิล
รายชื่อแหล่งมรดกโลกในโอเชียเนีย

**[[แหล่งมรดกโลก]]** คือสถานที่ที่องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) คัดเลือกเพื่อแสดงว่าสถานที่นั้นมีความสำคัญทางวัฒนธรรมหรือธรรมชาติ รายชื่อด้านล่างคือรายชื่อแหล่งมรดกโลกที่ตั้งอยู่ในโอเชียเนีย (ทวีปออสเตรเลียและหมู่เกาะในมหาสมุทรแปซิฟิก)

## สถิติ

## 
240px|thumb|หมู่เกาะฟีนิกซ์

* 2553/2010 – พื้นที่คุ้มครองหมู่เกาะฟีนิกซ์

## (ส่วนที่อยู่ในเขตโอเชียเนีย)

* 2538/1995 – อุทยานแห่งชาติราปานูอี

## 
240px|thumb|เตวาฮีโปอูนามู

* 2533/1990 – อุทยานแห่งชาติตองการิโร
* 2533/1990 – เตวาฮิโปอูนามู – นิวซีแลนด์ตะวันตกเฉียงใต้
* 2541/1998 – หมู่เกาะในเขตกึ่งแอนตาร์กติกของนิวซีแลนด์

## 

* 2551/2008 – แหล่งเกษตรกรรมเริ่มแรกแห่งคุก

## 
240px|thumb|ทะเลสาบน้ำเค็มทางตอนใต้ของหมู่เกาะร็อก

* 2555/2012 – ทะเลสาบน้ำเค็มทางตอนใต้ของหมู่เกาะร็อก

## (ส่วนที่อยู่ในเขตโอเชียเนีย)

* 2551/2008 – ทะเลสาบน้ำเค็มแห่งนิวแคลิโดเนีย : ความหลากหลายของชีวิตในพืดหินปะการังและระบบนิเวศที่เกี่ยวเนื่อง
* 2560/2017 – ตาปูตาปูอาเตอา
* 2567/2024 – เตเฮนูอาเอนาตา – หมู่เกาะมาร์เคซัส

## 

* 2556/2013 – เมืองท่าประวัติศาสตร์เลวูกา

## 
240px|thumb|นันมาโตล

* 2559/2016 – นันมาโตล : ศูนย์กลางพิธีการแห่งไมโครนีเชียตะวันออก

## 

* 2551/2008 – อาณาจักรของรอย มาตา

## (ส่วนที่อยู่ในเขตโอเชียเนีย)
240px|thumb|ปาปาฮาเนาโมกูวาเกยา

* 2530/1987 – อุทยานแห่งชาติภูเขาไฟฮาวาย
* 2553/2010 – ปาปาฮาเนาโมกูวาเกยา

## (ส่วนที่อยู่ในเขตโอเชียเนีย)

* 2531/1988 – เกาะเฮนเดอร์สัน

## 
240px|thumb|เรนเนลล์ตะวันออก

* 2541/1998 – เรนเนลล์ตะวันออก

## 

* 2553/2010 – แหล่งทดสอบนิวเคลียร์บนเกาะปะการังวงแหวนบิกีนี

## 
240px|thumb|อุทยานแห่งชาติปูร์นูลูลู
240px|thumb|โรงอุปรากรซิดนีย์

* 2524/1981 – เกรตแบร์ริเออร์รีฟ**
* 2524/1981 – [[อุทยานแห่งชาติคาคาดู]]**
* 2524/1981 – ภูมิภาคทะเลสาบวิลแลนดรา
* 2525/1982 – กลุ่มเกาะลอร์ดฮาว
* 2525/1982 – พื้นที่ธรรมชาติสันโดษแทสเมเนีย
* 2529/1986 – ป่าฝนกอนด์วานาของออสเตรเลีย 
* 2530/1987 – อุทยานแห่งชาติอูลูรู-กาตาจูตา 
* 2531/1988 – เขตร้อนชื้นของควีนส์แลนด์ 
* 2534/1991 – อ่าวชาร์ก รัฐเวสเทิร์นออสเตรเลีย
* 2535/1992 – เกาะเฟรเซอร์ 
* 2537/1994 – แหล่งซากดึกดำบรรพ์สัตว์เลี้ยงลูกด้วยนมของออสเตรเลีย (ริเวอร์สลี / แนราคอร์ต)
* 2540/1997 – เกาะเฮิร์ดและหมู่เกาะแมกดอนัลด์
* 2540/1997 – เกาะมักควอรี
* 2543/2000 – บลูเมาน์เทนส์และพื้นที่โดยรอบ
* 2546/2003 – อุทยานแห่งชาติปูร์นูลูลู
* 2547/2004 – อาคารแสดงนิทรรศการหลวงและสวนคาร์ลตัน 
* 2550/2007 – โรงอุปรากรซิดนีย์
* 2553/2010 – นิคมนักโทษในออสเตรเลีย
* 2554/2011 – ชายฝั่งนิงกาลู
* 2562/2019 – ภูมิทัศน์วัฒนธรรมบุจบิม
* 2568/2025 – ภูมิทัศน์วัฒนธรรมมูรูจูกา

## แผนที่แสดงตำแหน่ง

## อ้างอิง

## แหล่งข้อมูลอื่น

โอเชียเนีย
หมวดหมู่:เขตโอเชียเนีย
หมวดหมู่:มหาสมุทรแปซิฟิก
การเลือกตั้งผู้ว่าราชการกรุงเทพมหานคร พ.ศ. 2535

**การเลือกตั้งผู้ว่าราชการกรุงเทพมหานคร พ.ศ. 2535** จัดเป็น **[[การเลือกตั้งผู้ว่าราชการกรุงเทพมหานคร]] เป็นครั้งที่ 4** สืบเนื่องจากการลาออกจากตำแหน่ง ก่อนหมดวาระ ผู้ว่าราชการกรุงเทพมหานคร ของ พลตรี จำลอง ศรีเมือง เพื่อลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานคร ใน การเลือกตั้ง มีนาคม 2535 เมื่อวันที่ 21 มกราคม 2535 จึงจัดให้มีการเลือกตั้ง ผู้ว่าราชการกรุงเทพมหานคร ในวันที่ 19 เมษายน พ.ศ. 2535

## สถานการณ์ก่อนการเลือกตั้ง
สืบเนื่องจาก การลาออกจากตำแหน่ง ก่อนหมดวาระ ผู้ว่าราชการกรุงเทพมหานคร ของ พลตรี จำลอง ศรีเมือง เพื่อลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานคร ใน การเลือกตั้ง มีนาคม 2535 ในส่วนของ พรรคพลังธรรม เมื่อวันที่ 21 มกราคม 2535 จึงเห็นสมควร จัดให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 19 เมษายน 2535

## ผู้สมัครรับเลือกตั้ง
ในการเลือกตั้งครั้งนี้ มีผู้สมัครลงรับเลือกตั้งทั้งหมด 19 คน ทั้งที่สังกัดพรรคการเมืองและไม่สังกัดพรรคการเมือง โดยมีผู้สมัครที่น่าสนใจ อาทิ:

* วรัญชัย โชคชนะ (ผู้สมัครอิสระ) – นักกิจกรรมทางการเมือง (หมายเลข 1)
* ประทีป เสียงหวาน (ผู้สมัครอิสระ) – สมาชิกสมัชชาแห่งชาติ (2516) อดีตนายกสมาคมสามล้อเครื่อง (หมายเลข 2)
* พิจิตต รัตตกุล (พรรคประชาธิปัตย์) – อดีต รัฐมนตรีช่วยว่าการกระทรวงวิทยาศาสตร์ เทคโนโลยี และ พลังงาน และ สมาชิกสภาผู้แทนราษฎรกรุงเทพมหานคร (2526-2531) (หมายเลข 3)
* นายแพทย์ บุญเทียม เขมาภิรัตน์  (ผู้สมัครอิสระ) – อดีต รัฐมนตรีช่วยว่าการกระทรวงคมนาคม สมัยรัฐบาล พลเอก เปรม ติณสูลานนท์ และ สมาชิกสภาผู้แทนราษฎรกรุงเทพมหานคร (2522-2531) (หมายเลข 4)
* สมิตร สมิทธินันท์ (ผู้สมัครอิสระ) – นักกิจกรรมทางการเมือง (หมายเลข 7)
* ร้อยเอก กฤษฎา อรุณวงษ์ ณ อยุธยา (พรรคพลังธรรม) – รองผู้ว่าราชการกรุงเทพมหานคร ฝ่ายโยธา (2533-2535) อดีต คณบดี คณะสถาปัตยกรรมศาสตร์ จุฬาลงกรณ์มหาวิทยาลัย (หมายเลข 9)
* พลอากาศเอก สมมต สุนทรเวช (พรรคประชากรไทย) – ข้าราชการบำนาญทหารอากาศ (หมายเลข 10)
* มติ ตั้งพานิช (พรรคความหวังใหม่) – อดีตนายกสมาคมสถาปนิกสยามในพระบรมราชูปถัมภ์ (หมายเลข 15)
* คุณหญิง กนก สามเสน วิล (ผู้สมัครอิสระ) – สมาชิกสภาผู้แทนราษฎรกรุงเทพมหานคร (2526) (หมายเลข 17)

## ผลการเลือกตั้ง

## ปฏิกิริยาหลังจากการเลือกตั้ง
ผลการเลือกตั้ง ปรากฏว่า ร.อ.กฤษฎา จากการสนับสนุนของ พล.ต.จำลอง ที่ก่อนหน้านั้นในการเลือกตั้งทั่วไป พรรคพลังธรรมได้รับการเลือกตั้งอย่างถล่มทลายในพื้นที่กรุงเทพมหานคร ได้รับเลือกตั้งไปด้วยคะแนนเสียง 363,668 คะแนน ได้ดำรงตำแหน่งผู้ว่าราชการกรุงเทพมหานครไป แต่ทว่าการเลือกตั้งครั้งนี้มีผู้มาใช้สิทธิเพียงแค่ร้อยละ 23.02 เท่านั้น ซึ่งนับว่าน้อยมาก  

## อ้างอิง


## บรรณานุกรม
* 

หมวดหมู่:การเลือกตั้งผู้ว่าราชการกรุงเทพมหานคร
หมวดหมู่:การเลือกตั้งใน พ.ศ. 2535
ยูรึย เบียชชเมียร์ตนือ

**ยูรึย เบียชชเมียร์ตนือ** () เจ้าของฉายา **ปรินซ์** เกิดวันที่ 27 สิงหาคม ค.ศ. 1987 ที่มินสค์ เป็นนักมวยไทยชาวเบลารุส ซึ่งเขาเป็นมวยถนัดขวา และเป็นผู้ที่เคยชนะสุดสาคร ส.กลิ่นมี ซึ่งเป็นนักมวยไทยชาวไทย ในรายการ ไฟท์โคด-ดรากอนซีรีส์ รอบชิงชนะเลิศ มาแล้วครั้งหนึ่ง

## ประวัติ
วันที่ 26 พฤศจิกายน ค.ศ. 2011 ได้มีการแข่งขันรายการ ไฟท์โค้ดเจนีวา ที่ประเทศสวิตเซอร์แลนด์ ซึ่ง ยูรึย เบียชชเมียร์ตนือ ได้พบกับคู่ชกอาร์เมน เปรโตรเซียน ที่เป็นนักมวยอันดับที่ 15 ของโลกในรุ่นมิดเดิลเวท จากการแข่งขันครั้งนี้ ยูรึย เบียชชเมียร์ตนือ เป็นฝ่ายชนะน็อค และได้รับการกล่าวว่าเป็นหนึ่งในการน็อคที่ดีที่สุดใน ค.ศ. 2011

## เกียรติประวัติ
* แชมป์เบลารุส คิกบ็อกซิง 3 สมัย
* แชมป์เบลารุส มวยไทย 2 สมัย
* ผู้ชนะรายการ เอส-วัน 2006
* เวิลด์ WMF แชมเปียน 2007
* ยูโรเปียน WAKO แชมเปียน 2007, 2008
* เวิลด์ WAKO แชมเปียน 2009
* ไฟท์โค้ดดราก้อนแชมเปียน 2011

## อ้างอิง

## แหล่งข้อมูลอื่น
*  
* Юрий Бессмертный - CHINUK 

หมวดหมู่:นักมวยไทยชาวเบลารุส
หมวดหมู่:คิกบ็อกเซอร์
ช่องแคบสึชิมะ

thumb|300px|ช่องแคบสึชิมะ
**ช่องแคบสึชิมะ** (; ) หรือ **ช่องแคบตะวันออก** (; ) เป็นช่องทางของช่องแคบเกาหลีซึ่งอยู่ระหว่างเกาหลีและญี่ปุ่น โดยเชื่อมต่อทะเลญี่ปุ่น ทะเลเหลือง และทะเลจีนตะวันออก

ช่องแคบนี้เป็นบริเวณที่เกิดยุทธนาวีที่ช่องแคบสึชิมะในสงครามรัสเซีย–ญี่ปุ่นช่วง ค.ศ. 1905 ซึ่งจบลงที่กองเรือรัสเซียเกือบถูกทำลายทั้งหมด

## ดูเพิ่ม
* สงครามรัสเซีย–ญี่ปุ่น
* ยุทธนาวีที่ช่องแคบสึชิมะ

## อ้างอิง


หมวดหมู่:ช่องแคบเกาหลี
หมวดหมู่:ช่องแคบในทวีปเอเชีย
หมวดหมู่:ช่องแคบในมหาสมุทรแปซิฟิก
หมวดหมู่:ช่องแคบในประเทศญี่ปุ่น
หมวดหมู่:ช่องแคบในประเทศเกาหลีใต้
หมวดหมู่:ช่องแคบนานาชาติ
หมวดหมู่:เกาะสึชิมะ
หมวดหมู่:ยุทธนาวีที่ช่องแคบสึชิมะ
มุฮัมมัด มุรซี

**มุฮัมมัด มุรซี อีซา อัลอัยยาฏ** (; ; (8 สิงหาคม ค.ศ. 1951 – 17 มิถุนายน ค.ศ. 2019) เป็นอดีตประธานาธิบดีของประเทศอียิปต์ ซึ่งได้รับการแต่งตั้งเมื่อวันที่ 30 มิถุนายน ค.ศ. 2012 จนกระทั่งเมื่อวันที่ 3 กรกฎาคม ค.ศ. 2013 ลาออกจากตำแหน่งประธานาธิบดีอียิปต์ 

## ชีวิตช่วงต้นและการศึกษา
มุรซีเกิดในภาคเหนือของอียิปต์ เขาได้รับวุฒิการศึกษาในระดับปริญญาตรีและปริญญาโทในสาขาวิศวกรรมศาสตร์จากมหาวิทยาลัยไคโรใน ค.ศ. 1975 และ 1978 ตามลำดับ ภายหลังจากนั้น เขาก็ได้รับวุฒิการศึกษาในระดับปริญญาเอกจากมหาวิทยาลัยเซาเทิร์นแคลิฟอร์เนียที่สหรัฐอเมริกาใน ค.ศ. 1982 และเขาได้เป็นผู้ช่วยศาสตราจารย์ที่มหาวิทยาลัยแห่งรัฐแคลิฟอร์เนีย นอร์ทริดจ์ ตั้งแต่ ค.ศ. 1982 ถึง 1985 เขากลับไปยังอียิปต์อีกครั้งเพื่อการสอนที่มหาวิทยาลัยซากาซิก

## ประธานาธิบดีแห่งประเทศอียิปต์
มุรซีเข้าสาบานตนในวันที่ 30 มิถุนายน ค.ศ. 2012 ในฐานะประธานาธิบดีที่ได้มาจากการเลือกตั้งในระบอบประชาธิปไตยของประเทศอียิปต์เป็นครั้งแรก

## ชีวิตส่วนตัว
มุรซีสมรสกับนัจญ์ลาอ์ อะลี มะห์มูด ซึ่งมีรายงานว่าเธอไม่ประสงค์ที่จะได้รับการอ้างถึงในฐานะ "สตรีหมายเลขหนึ่ง" แต่เรียกเป็น "ผู้รับใช้หมายเลขหนึ่ง [แห่งปวงชนชาวอียิปต์]" แทน ลูก ๆ สองในห้าคนของมุรซีเกิดในรัฐแคลิฟอร์เนีย และเป็นพลเมืองสหรัฐฯ โดยกำเนิด

## รางวัล
* ในการเยือนประเทศปากีสถานครั้งแรกของเขา มุฮัมมัด มุรซี ได้รับปรัชญาดุษฎีบัณฑิต (ปร.ด.) จากมหาวิทยาลัยวิทยาศาสตร์และเทคโนโลยีแห่งชาติปากีสถาน ณ อิสลามาบาด ประเทศปากีสถาน เมื่อวันที่ 18 มีนาคม ค.ศ. 2013 ในการยอมรับถึงความสำเร็จและคุณูปการของเขาที่มีต่อการส่งเสริมสันติภาพ รวมถึงความสามัคคีที่มีอยู่ในโลก ตลอดจนเสริมสร้างความเข้มแข็งของความสัมพันธ์ต่อประเทศมุสลิม โดยเฉพาะอย่างยิ่งกับประเทศปากีสถาน

## อ้างอิง

* “โมฮัมเหม็ด มอร์ซี” ชนะเลือกตั้งประธานาธิบดีอียิปต์

## บรรณานุกรม

* 
* 
* 

หมวดหมู่:ศิษย์เก่ามหาวิทยาลัยไคโร
หมวดหมู่:วิศวกรชาวอียิปต์
หมวดหมู่:มุสลิมนิกายซุนนีชาวอียิปต์
หมวดหมู่:ประธานาธิบดีอียิปต์
หมวดหมู่:ศิษย์เก่าจากมหาวิทยาลัยเซาเทิร์นแคลิฟอร์เนีย
หมวดหมู่:นักโทษประหารชาวอียิปต์
หมวดหมู่:บุคคลจากเขตผู้ว่าการอัชชัรกียะฮ์
อินเตอร์สเตต 12

__NOTOC__

**อินเตอร์สเตต 12** () เป็นทางหลวงระหว่างรัฐ หรือที่เรียกว่าอินเตอร์สเตต อยู่ทางตอนใต้ของประเทศสหรัฐอเมริกา โดยถนนทั้งสายอยู่ในพื้นที่ของรัฐลุยเซียนา วางตัวในแนวตะวันออก-ตะวันตก เริ่มต้นจากจุดตัดกับอินเตอร์สเตตหมายเลข 10 ในเมืองแบตันรูจ เมืองหลวงของรัฐลุยเซียนา ไปทางทิศตะวันออก เลียบชายฝั่งทางเหนือของทะเลสาบพอนเชอเทรน (Pontchartrain) จนไปสิ้นสุดที่จุดตัดระหว่างอินเตอร์สเตตสาย 10 และสาย 59 ใกล้กับเมืองสไลเดิล (Slidell) ซึ่งตั้งอยู่ทางทิศตะวันออกเฉียงเหนือของทะเลสาบ เนื่องจากอินเตอร์สเตตสายนี้มีความยาวเพียง 85 ไมล์เมื่อเทียบกับอินเตอร์สเตตสาย 10 ที่มีต้นทางและปลายทางเดียวกัน แต่มีความยาวถึง 105 ไมล์ (เนื่องจากอินเตอร์สเตตสาย 10 อ้อมลงไปทางทิศใต้ของทะเลสาบเพื่อผ่านเมืองนิวออร์ลีนส์) ทำให้สาย 12 เป็นเสมือนทางเลี่ยงเมืองนิวออร์ลีนส์ ทำให้มีปริมาณการจราจรหนาแน่นกว่าสาย 10

อินเตอร์สเตต 12 เป็นทางหลวงขนาดสี่และหกช่องจราจร โดยมีขนาดหกช่องจราจรตั้งแต่ปลายทางด้านตะวันตกจนถึงทางออกที่ 12 (ตัดกับถนน Juban) และมีขนาดสี่ช่องจราจรตั้งแต่จุดตัดดังกล่าวไปจนสุดสายทางด้านตะวันออก

## ภาพ

ไฟล์:LA 1249 Baptist Pumpkin Center 3.JPG|ทางออกขามุ่งหน้าตะวันออกของอินเตอร์สเตต 12 ไปยังทางหลวงรัฐลุยเซียนาหมายเลข 1249 ซึ่งเป็นทางไปแบปทิสต์ และพัมพ์กินเซนเตอร์
ไฟล์:I-12 eastbound ramp at LA 59 Clarification for I-59.jpg|ที่ปลายทางออกขามุ่งหน้าตะวันออกของอินเตอร์สเตต 12 ไปยังทางหลวงรัฐลุยเซียนาหมายเลข 59 จะเห็นป้ายไปอินเตอร์สเตต 59 ซึ่งไม่เกี่ยวข้องกับถนนในทางแยกนี้ จริง ๆ แล้ว ทางแยกอินเตอร์สเตต 12 กับอินเตอร์สเตต 59 อยู่ห่างไปทางตะวันออก 20 ไมล์


## หมายเหตุ

## อ้างอิง

## แหล่งข้อมูลอื่น

*
*La DOTD State, District, and Parish Maps 

12
หมวดหมู่:ถนนในรัฐลุยเซียนา